অলিম্পিকে নেদারল্যান্ডস
নেদারল্যান্ডস প্রথম অলিম্পিক গেমসে অংশগ্রহণ করে ১৯০০ সালে এবং ১৯০৪ গেমস বাদে প্রতিটি গ্রীষ্মকালীন অলিম্পিক গেমসে অংশগ্রহণ করেছে। যদিও তারা ১৯৫৬ মেলবোর্ন গেমস হাঙ্গেরির উপর সোভিয়েত ইউনিয়নের হামলার বিরোধিতা স্বরুপ বয়কট করেছিল কিন্তু স্টোকহোমে অনুষ্ঠিত ঘোড়দৌড় ইভেন্টে অংশগ্রহণ করেছিল। নেদারল্যান্ডের ক্রীড়াবদগন এ পর্যন্ত গ্রীষ্মকালীন অলিম্পিক গেমসে ২৬৬ টি পদক জিতেছে, বেশি পদক বিজয়ী ক্রীড়া হলো সাঁতার ও সাইকেল চালনা এবং শীতকালীন অলিম্পিক গেমসে ১১০ টি পদক জিতেছে, যার ১০৫টিই স্পীড স্কেটিংয়ে।